ما قدرت قُمر تقاوم النوم اللي بعيونها اكثر ..حاولت وحاولت ولكن عيونها تسكر من نفسها.. اخيرا حطت راسها جنب خالد عشان تريح عيونها شوي.. وارقدت.. المكان بدى يظلم شوي شوي الا من قسم الطوارئ اللي اهم فيه ..خالد انتبه مرة ثانيه.. وفتح عيونه بسهوله عن المرة القبليه.. لا يكون بس كان يحلم على عوايده بقُمر.. حلم فيها انها ماسكه يده ويمشون مع بعض.. بدرب فينيسيا ..قعد يحرك يده اليسار وشاف انها مو خاليه.. طالعها الا يد قُمر الصغيرة بيده.. واهي منزله راسها ومسكرة عيونها.. تم يطالعها ويطالعها من غير ملل.. احبها.. احبها يا ربي احبها.. مستحيل احب انسان كل هذا الحب واعيش بصحه بهالدنيا.. شسوت فيني ..شالسحر اللي شربتني اياه.. ساحرة.. من راسها الى قدمها.. عيونها ولا خدودها المتوردات ولا يدينها الحنونتين ولا شعرها الاسود .. احبها يا ربي .. احبها.. سالت دمعه بزاويه عينه.. يحس نفسه اهو والدمع اخوان.. ما تنفع الممانعه والرجوله بهذا الوقت.. دموعه تواسيه اكثر من رجولته اللي قست على قُمر وضربتها.. يده المجبرة كانت على بطنه اللي يحس انه فارغ.. قعد يتذكر اللي صار بالبيت قبل المستشفى.. كان يرجع دم بحر جبده.. حس باللوعه تسري فيه مرة ثانيه وتصلب جسمه وشد من قبضته على يد قُمر اللي اوتعت.. طالعت خالد حسته يتالم لانه يشد على عيونه ويصر على اسنانه ..بتخليه عشان تنادي النرس لكن يده كانت حاكمه عليه بقوة.. انتبه لها: ... وين ..... رايحه